**Zápisnica zo zasadnutia Miestneho zastupiteľstva**

**mestskej časti Bratislava – Čunovo konaného dňa**

**17.6.2019 o 17.00 hod.**

**v zasadačke Miestneho úradu.**

**Prítomní:** podľa prezenčnej listiny

**Program:**

1. Otvorenie
2. Voľba návrhovej komisie, určenie overovateľov zápisnice a zapisovateľa
3. Schválenie programu
4. Návrh na schválenie zmluvy o nájme kaštieľa a priľahlých pozemkoch
5. Návrh na zmenu rozpočtu č.4/2019
6. Rôzne

**K bodu č.1**

Starostka otvorila o 17.18 hod. rokovanie miestneho zastupiteľstva privítaním poslancov a prítomných hostí.

**K bodu č.2**

Starostka určila členov návrhovej komisie a overovateľov.

Návrhová komisia: p. Broszová, p. Kodhajová, p. Hátas

Overovatelia p. Puhovich, p.Bán

S takto predloženým návrhom poslanci súhlasili.

**K bodu č.3**

S preloženým návrhom programu poslanci súhlasili.

**K bodu č.4**

Nájom s BSK riešime od r. 2007 a konečne sa nám podarilo dospieť do štádia, kedy by 26.6. mal BSK podať žiadosť o nenávratný finančný príspevok na rekonštrukciu kaštieľa, ktorá je vyčíslená na 5 mil. EUR, s tým, že podmienke prevzatia predchádzalo podpísanie Memoranda medzi MČ, BSK a ŠOP. Našou úlohou bolo zabezpečiť projektovú dokumentáciu na obnovu, stavebné povolenie, biznis plán a dokumentáciu pre vnútorné vybavenie kaštieľa. Podmienky z našej strany boli splnené. Predmetom schvaľovania je prijatie uznesenia na pozemky pre BSK na obdobie 25 rokov za cenu 1 €. Najskôr bude podpísaná zmluva o nájom pozemkov a budovy kaštieľa, následne zmluva o budúcej zmluve nakoľko BSK plánuje približne v horizonte 6-8 rokov rekonštrukciu sýpky a zmluva o bezodplatnom prevode práv k projektovým dokumentáciám, ktoré sme dali spracovať. Po schválení uznesenia by mal prebehnúť akt podpisovania zmlúv. Máme vydané stavebné povolenie, nevieme však ešte, či sa neodvolá spoločnosť vlastniaca pozemok pred kaštieľom. Bude ešte potrebné doriešiť odstránenie stavby prístrešku za kaštieľom, ktorý majiteľ nadobudol do vlastníctva v čase keď sme mali právoplatné búracie povolenie avšak nereaguje na výzvy.

**Uznesením č. 44 /2019 - schvaľuje**

**A)** nájom nehnuteľností v k.ú Čunovo  pre Bratislavský samosprávny kraj ,za účelom rekonštrukcie kaštieľa, jeho areálu a pozemkov vrátane rekonštrukcie a vybudovania novej technickej infraštruktúry a následné zriadenie a prevádzkovanie regionálneho ekocentra na náklady nájomcu na dobu 25 rokov, ktorá začne plynúť dňom nadobudnutia účinnosti zmluvy o nájme nasledovne:

* + parc. registra „C“ č. 536 o výmere 335 m2, zastavaná plocha a nádvorie, zapísaná na LV č. 1 vo vlastníctve Hlavného mesta SR Bratislava,
	+ parc. registra „C“ č. 538/1 o výmere 1269 m2, zastavaná plocha a nádvorie, zapísaná na LV č. 1 vo vlastníctve Hlavného mesta SR Bratislava,
	+ parc. registra „C“ č. 540/3 o výmere 1493 m2, zastavaná plocha a nádvorie, zapísaná na LV č. 1 vo vlastníctve Hlavného mesta SR Bratislava,
	+ parc. registra „C“ č. 541/7 o výmere 1059 m2, záhrada, zapísaná na LV č. 767, vo vlastníctve Hlavného mesta SR Bratislava,
	+ parc. registra „C“ č. 542 o výmere 1093 m2, zastavaná plocha a nádvorie, zapísaná na LV č. 767, vo vlastníctve Hlavného mesta SR Bratislavy,
	+ parc. registra „C“ č. 543/4 o výmere 4984 m2, zastavaná plocha a nádvorie, zapísaná  v LV č. 767, vo vlastníctve Hlavného mesta SR Bratislavy,
	+ parcela registra „C“ č. 543/5 o výmere 528 m2, zastavaná plocha a nádvorie, zapísaná na  LV 767, vo vlastníctve Hlavného mesta SR Bratislavy,
	+ stavba – kaštieľ súp. č. 218 umiestnená na parc. registra „C“ č. 542, zapísaná na LV č. 522 vo vlastníctve Hlavného mesta SR Bratislavy. Vyššie uvedené nehnuteľnosti sú zverené do správy MČ Bratislava-Čunovo

**B)** bezodplatný prevod komplexnej projektovej dokumentácie v zmysle Čl. I, ods. 4 písm. b) MEMORANDA O SPOLUPRÁCI medzi Bratislavským samosprávnym krajom, Mestskou časťou Bratislava-Čunovo a Štátnou ochranou prírody zo dňa 24.11.2017 nasledovne:

* „Stavebné úpravy NKP- kaštieľ sýpka, adaptácia na ekocentrum a návštevnícke centrum“, spracovanej ateliérom architektúry VAN JARINA s.r.o.
* Štúdia a projekt expozície Ekocentrum Čunovo spracovaný Dynamic 3D s.r.o.
* Podnikateľský zámer Ekocentrum Čunovo spracovaný OZ Rodina a práca v harmónii

Celková hodnota prípravnej a projektovej dokumentácie potrebnej pre rekonštrukciu NKP je vo výške 92.538,00 EUR.

**C)** údržbu zelene, čistotu a poriadok na predmete nájmu, ktorý   do odovzdania predmetu nájmu bude zabezpečovať mestská časť na náklady Bratislavského samosprávneho kraja, pričom náklady na predmetnú činnosť nesmú presiahnuť 500 € s DPH/ rok .

**D**) poveruje starostku podpisom Zmluvy o nájme nehnuteľností (objektu kaštieľa a priľahlých pozemkov) a Zmluvy o budúcej nájomnej zmluve (objekt sýpky) s Bratislavským samosprávnym krajom

*Hlasovanie:*

*za: p. Bán, p. Broszová, p. Hátas, p. Kodhajová, p. Krist, p. Maschkanová,*

 *p. Puhovich*

*proti: 0*

*zdržal sa: 0*

**K bodu č.4**

V súvislosti s projektovou dokumentáciou na kaštieľ bolo potrebné doplniť a zmeniť dokumentáciu tak, ako to vyžadoval riadiaci orgán, ktorý stanovil podmienku prepracovať textovú i projektovú časť v dokumentácii týkajúcej sa ubytovania a umiestnenia kancelárskych priestorov umiestnených v prízemí.

Náklady spojené s týmito prácami boli vyčíslené na 2.500 €, ktoré budú hradené z kapitálových výdavkov*.*

**Uznesením č. 45/2019 schvaľuje** zmenu rozpočtu č. 4/2019 – zapojenie rezervného fondu do rozpočtu MČ BA – Čunovo vo výške 2.500,- EUR

**V príjmovej časti:**

Bežné príjmy 676.213,- €

Kapitálové príjmy 0,- €

Finančné operácie 78.495,- €

***Príjmy spolu 754.708,- €***

**Vo výdavkovej časti:**

Bežné výdavky 673.738,- €

Kapitálové výdavky 80.970,- €

Finančné operácie 0,- €

***Výdavky spolu 754.708,- €***

**Výsledok hospodárenia vyrovnaný rozpočet.**

*Hlasovanie:*

*za: p. Bán, p. Broszová, p. Hátas, , p. Krist, p. Maschkanová, p. Puhovich*

*proti: p. Kodhajová*

*zdržal sa: 0*

**K bodu č. 5**

*p. Hátas* informoval o termínoch plánovaných podujatí:

* 14.9.- Deň Čunova
* 7.12.-Mikuláš
* 21.12- 25. výročie DFS Čunovský kŕdeľ

Poďakoval za aktivitu poslancov na uplynulých akciách ( nadácia Pontis, Deň matiek- osobitne p.Puhovichovi, MDD, ktoré bude musieť prejsť prehodnotením najmä čo sa týka vstupného)

*p. Maschkanová:* zabezpečiť a osadiť tabuľky zákaz sypania smetí, malé tabuľky zákaz vodenia psov a osadiť ich priamo do trávnika, upozornila na suchý strom na cintoríne, na pretrvávajúci „jarok“ na Petržalskej ul., ktorý si vyžaduje zasypanie štrkom.

*p.Kodhajová*: upozornila na zvýšený hluk pochádzajúci z Action Landu

Starostka poďakovala prítomným a ukončila rokovanie miestneho zastupiteľstva o 17.58 hod..

Zapísala: Mgr. Švábeková

Overovatelia zápisnice: PaedDr. M.Puhovich

 Richard Bán